**Projektas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL PLUNGĖS LOPŠELIO-DARŽELIO „RAUDONKEPURAITĖ“ NUOSTATŲ PATVIRTINIMO**

2024 m. lapkričio 28 d. Nr. T1-

Plungė

Vadovaudamasi Lietuvos Respublikos vietos savivaldos įstatymo 15 straipsnio 2 dalies 9 punktu, Lietuvos Respublikos biudžetinių įstaigų įstatymo 5 straipsnio 3 dalies 1 punktu, Lietuvos Respublikos švietimo ir mokslo ministro 2011 m. birželio 29 d. įsakymu Nr. V-1164 „Dėl Nuostatų, įstatų ar statutų įforminimo reikalavimų patvirtinimo“, Plungės rajono savivaldybės taryba nusprendžia:

1. Patvirtinti Plungės lopšelio-darželio „Raudonkepuraitė“ nuostatus (toliau – Nuostatai) (pridedama).

2. Įgalioti Plungės lopšelio-darželio „Raudonkepuraitė“ direktorių arba jam nesant – direktoriaus pavaduotoją ugdymui, įregistruoti Nuostatus teisės aktų nustatyta tvarka ir atlikti kitus su šiuo pavedimu susijusius veiksmus.

3. Pripažinti netekusiu galios Plungės rajono savivaldybės tarybos 2022 m. liepos 28 d. sprendimą Nr. T1-172 „Dėl Plungės lopšelio-darželio „Raudonkepuraitė“ nuostatų patvirtinimo“ nuo naujų įstaigos Nuostatų įregistravimo Juridinių asmenų registre dienos.

Savivaldybės meras

SUDERINTA:

Savivaldybės tarybos narys Algirdas Pečiulis

Savivaldybės vicemeras Žydrūnas Purauskis

Savivaldybės administracijos direktorius Dalius Pečiulis

Savivaldybės administracijos direktoriaus pavaduotoja Jovita Šumskienė

Savivaldybės tarybos posėdžių sekretorė Irma Kvizikevičienė

Švietimo ir sporto skyriaus vedėjas Gintautas Rimeikis

Teisės, personalo ir civilinės metrikacijos skyriaus patarėja Donata Norvaišienė

Bendrųjų reikalų skyriaus kalbos tvarkytoja Simona Grigalauskaitė

Sprendimo projektą rengė Švietimo ir sporto skyriaus vedėjo pavaduotoja Dangirutė Vaškienė

PATVIRTINTA

Plungės rajono savivaldybės

tarybos 2024 m. lapkričio 28 d.

sprendimu Nr. T1-

**PLUNGĖS LOPŠELIO-DARŽELIO „RAUDONKEPURAITĖ“ NUOSTATAI**

**I SKYRIUS**

**BENDROSIOS NUOSTATOS**

1. Plungės lopšelio-darželio „Raudonkepuraitė“ nuostatai (toliau – Nuostatai) reglamentuoja Plungės lopšelio-darželio „Raudonkepuraitė“ (toliau – lopšelis-darželis) teisinę formą, priklausomybę, savininką, savininko teises ir pareigas įgyvendinančias institucijas ir jų kompetenciją, buveinę, lopšelio-darželio grupę, tipą, pagrindinę paskirtį, mokymo kalbą, veiklos teisinį pagrindą, sritis, rūšis, tikslą, uždavinius, funkcijas, vykdomas švietimo programas, lopšelio-darželio teises ir pareigas, veiklos organizavimą ir valdymą, savivaldą, darbuotojų priėmimo į darbą, jų darbo apmokėjimo tvarką ir atestaciją, lopšelio-darželio turtą, lėšas, jų naudojimo tvarką ir finansinės veiklos kontrolę, lopšelio-darželio veiklos priežiūrą, reorganizavimo, likvidavimo ar pertvarkymo tvarką.

2. Lopšelio-darželio oficialusis pavadinimas – Plungės lopšelis-darželis „Raudonkepuraitė“, trumpasis pavadinimas – lopšelis-darželis „Raudonkepuraitė“. Lopšelis-darželis įregistruotas Juridinių asmenų registre, kodas 191128427.

3. Lopšelis-darželis įsteigtas 1969 m. spalio 27 d.

4. Lopšelio-darželio teisinė forma – biudžetinė įstaiga.

5. Lopšelio-darželio steigėjas ir savininkas – Plungės rajono savivaldybė (toliau – Savivaldybė), kodas 111104268, adresas: Vytauto g. 12, LT-90123 Plungė. Įstaigos savininko teises ir pareigas įgyvendina Savivaldybės meras, išskyrus tas įstaigos savininko teises ir pareigas, kurios yra priskirtos išimtinei ir paprastajai Savivaldybės tarybos kompetencijai (jeigu paprastosios savivaldybės tarybos kompetencijos įgyvendinimo Savivaldybės taryba nėra perdavusi savivaldybės merui) ir kitas teises numatytas teisės aktuose.

6. Savivaldybės taryba:

6.1. tvirtina Nuostatus;

6.2. priima sprendimą dėl lopšelio-darželio reorganizavimo ir likvidavimo;

6.3. priima sprendimą dėl lopšelio-darželio filialo steigimo ir jo veiklos nutraukimo;

6.4. skiria ir atleidžia likvidatorių arba sudaro likvidacinę komisiją ir nutraukia jos įgaliojimus;

6.5. sprendžia kitus įstatymuose ir lopšelio-darželio Nuostatuose jos kompetencijai priskirtus klausimus.

7. Savivaldybės meras:

7.1. priima į pareigas ir atleidžia iš jų ar nušalina nuo pareigų lopšelio-darželio vadovą ir įgyvendina kitas funkcijas, susijusias su lopšelio-darželio vadovo darbo santykiais, Lietuvos Respublikos darbo kodekso ir kitų teisės aktų nustatyta tvarka;

7.2. priima sprendimą dėl lopšelio-darželio buveinės pakeitimo;

7.3. sprendžia kitus įstatymuose ir lopšelio-darželio Nuostatuose jo kompetencijai priskirtus klausimus.

8. Lopšelio-darželio buveinė: V. Mačernio g.47B, LT-90130 Plungė.

9. Lopšelis-darželis turi skyrių:

9.1. Lopšelio-darželio skyriaus pavadinimas – Plungės lopšelio-darželio „Raudonkepuraitė“ skyrius „Vėrinėlis“;

9.2. lopšelio-darželio skyriaus „Vėrinėlis“ buveinė: A. Vaišvilos g. 33A, LT-90136, Plungė.

10. Lopšelio-darželio grupė, tipas – ikimokyklinio ugdymo mokykla.

11. Lopšelio-darželio pagrindinė paskirtis – ikimokyklinio ugdymo grupės įstaiga lopšelis-darželis.

12. Mokymo kalba – lietuvių.

13. Mokymosi (ugdymosi) formos – grupinis ir pavienis mokymas (ugdymas), nuotolinis mokymas.

14. Mokymo (ugdymo) proceso organizavimo būdai – kasdienis (pagal ikimokyklinio ir priešmokyklinio ugdymo programas), nuotolinis (pagal priešmokyklinio ugdymo programą).

15. Lopšelis-darželis vykdo ikimokyklinio, priešmokyklinio ugdymo programas, kurios pritaikomos specialiųjų poreikių turintiems vaikams ir neformaliojo vaikų švietimo programas.

16. Lopšelis-darželis yra viešasis juridinis asmuo, turintis antspaudą su Savivaldybės herbu ir pavadinimu, atsiskaitomąją ir kitas sąskaitas Lietuvos Respublikos įregistruotuose bankuose, atributiką, savo veiklą grindžia Lietuvos Respublikos Konstitucija, įstatymais, Lietuvos Respublikos Vyriausybės (toliau – Vyriausybė) nutarimais, švietimo, mokslo ir sporto ministro įsakymais, Savivaldybės tarybos sprendimais, mero potvarkiais, Administracijos direktoriaus įsakymais, kitais teisės aktais ir šiais Nuostatais.

17. Lopšelis-darželis yra labdaros ir paramos gavėjas.

**II SKYRIUS**

**LOPŠELIO-DARŽELIO VEIKLOS SRITIS IR RŪŠYS, TIKSLAS,**

**UŽDAVINIAI, FUNKCIJOS**

18. Lopšelio-darželio pagrindinė veiklos sritis – švietimas, kodas 85.

19. Lopšelio-darželio švietimo veiklos rūšys:

19.1. pagrindinė veiklos rūšis – ikimokyklinio amžiaus vaikų ugdymas, kodas 85.10.10;

19.2. kitos švietimo veiklos rūšys:

19.2.1. priešmokyklinio amžiaus vaikų ugdymas, kodas 85.10.20;

19.2.2. sportinis ir rekreacinis švietimas, kodas 85.51;

19.2.3. kultūrinis švietimas, kodas 85.52;

19.2.4. kitas, niekur kitur nepriskirtas, švietimas, kodas 85.59;

19.2.5. švietimui būdingų paslaugų veikla, kodas 85.60.

20. Kitos ne švietimo veiklos rūšys:

20.1. kitų maitinimo paslaugų teikimas, kodas 56.29;

20.2. nuosavo arba nuomojamojo nekilnojamojo turto nuoma ir eksploatavimas, kodas 68.20;

20.3. buhalterinė apskaita ir audito atlikimas, kodas 69.20.10;

20.4. kita žmonių sveikatos priežiūros veikla, kodas 86.90;

20.5. vaikų dienos priežiūros veikla, kodas 88.91.

20.6. kita, niekur nepriskirta, asmenų aptarnavimo veikla, kodas 96.09.

21. Lopšelio-darželio veiklos tikslas – atsižvelgiant į vaiko prigimtines galias, individualų kiekvieno vaiko ugdymąsi, taikant laikmetį atitinkančius, inovatyvius ugdymo(si) metodus, formas, būdus ir priemones, skatinant sveiką gyvenseną, ekologiškumą, aplinkos ir šalies pažinimą, savarankiškumą bei kūrybiškumą, padėti vaikui ugdytis bendrąsias ir esmines kompetencijas, būtinas tolimesniam mokymuisi pagal pradinio ugdymo programą.

22. Lopšelio-darželio veiklos uždaviniai:

22.1. užtikrinti kokybišką ikimokyklinio ir priešmokyklinio ugdymo programų vykdymą;

22.2. puoselėti vaiko intelektines, tautines, emocijų, valios, fizines galias, lemiančias asmenybės raidą ir socializacijos sėkmę;

22.3. ugdyti vaiko savarankiškumą, iniciatyvą, kūrybiškumą, atskleisti ugdytinio įvairius gebėjimus, puoselėti individualybę;

22.4. teikti vaikams švietimo pagalbą;

22.5. padėti vaikui suvokti bendrąsias žmogaus vertybes;

22.6. užtikrinti sveiką, saugią, užkertančią kelią smurto, prievartos apraiškoms ir žalingiems įpročiams aplinką.

23. Įgyvendindamas jam pavestus uždavinius, lopšelis-darželis:

23.1. vykdo ugdymą pagal ikimokyklinio ir priešmokyklinio ugdymo ir ugdymosi programas, konkretina ir individualizuoja ugdymo turinį, atsižvelgdamas į vietos ir lopšelio-darželio bendruomenės reikmes ir vaikų poreikius ir interesus, analizuoja ir vertina juos;

23.2. rengia ir atnaujina ikimokyklinio ugdymo programą pagal švietimo, mokslo ir sporto ministro patvirtintus ikimokyklinio ugdymo programų kriterijus ir ikimokyklinio ugdymo programos gaires, neformaliojo švietimo programas;

23.3. analizuoja teikiamos švietimo pagalbos vaikui veiksmingumą, prireikus koreguoja švietimo pagalbos priemonių teikimą;

23.4. sudaro mokymo sutartis ir vykdo jose sutartus įsipareigojimus, užtikrina geros kokybės ugdymą;

23.5. vykdo švietimo stebėseną ugdymo kokybei gerinti, atlieka veiklos kokybės įsivertinimą;

23.6. sudaro sąlygas vaikų kultūros plėtrai, perduoda tautos tradicijas, papročius, kalbą;

23.7. teikia informacinę, psichologinę, socialinę pedagoginę, specialiąją pedagoginę, specialiąją pagalbą;

23.8. atlieka vaiko specialiųjų ugdymosi poreikių pirminį įvertinimą, organizuoja vaikų, turinčių specialiųjų ugdymosi poreikių, ugdymą švietimo, mokslo ir sporto ministro nustatyta tvarka;

23.9. organizuoja nuotolinį ugdymo procesą arba koreguoja, laikinai stabdo ugdymo procesą esant karantinui, ekstremaliai situacijai ar įvykiui, keliančiam pavojų vaikų sveikatai ir gyvybei;

23.10. organizuoja tėvų, arba globėjų (toliau – tėvai) pageidavimu jų mokamas papildomas paslaugas (būrelius, ekskursijas ir kita) teisės aktų nustatyta tvarka;

23.11. sudaro sąlygas Visuomenės sveikatos biuro specialistui atlikti vaikų sveikatos priežiūrą;

23.12. sudaro sąlygas darbuotojams tobulinti profesines kompetencijas;

23.13. užtikrina higienos normas, teisės aktų reikalavimus atitinkančią sveiką, saugią ugdymosi ir darbo aplinką;

23.14. kuria ugdymo turiniui įgyvendinti reikiamą materialinę bazę bei edukacines erdves;

23.15. organizuoja vaikų maitinimą lopšelyje-darželyje;

23.16. viešai skelbia informaciją apie lopšelio-darželio veiklą, vykdomas programas, priėmimo sąlygas, mokamas paslaugas, mokytojų kvalifikaciją, kitą lopšelio-darželio veiklą. Bendruomenės tradicijas ir pasiekimus;

23.17. vykdo kitas įstatymų ir kitų teisės aktų nustatytas funkcijas.

**III SKYRIUS**

**LOPŠELIO-DARŽELIO TEISĖS IR PAREIGOS**

24. Lopšelis-darželis, įgyvendindamas jam pavestą tikslą ir uždavinius, atlikdamas jam priskirtas funkcijas, turi teisę:

24.1. parinkti ir kurti vaikams ugdymo ir ugdymosi modelius, metodus, veiklos būdus, užtikrinančius visapusišką pasirengimą mokyklai;

24.2. bendradarbiauti su savo veiklai įtakos turinčiais fiziniais ir juridiniais asmenimis;

24.3. švietimo, mokslo ir sporto ministro nustatyta tvarka vykdyti šalies ir tarptautinius švietimo projektus;

24.4. įstatymų nustatyta tvarka jungtis į asociacijas ir dalyvauti jų veikloje;

24.5. gauti paramą Lietuvos Respublikos labdaros ir paramos įstatymo nustatyta tvarka;

24.6. nustatyti teikiamų švietimo ar papildomų paslaugų kainas, įkainius ir tarifus tais atvejais, kai Lietuvos Respublikos švietimo įstatymo ir kitų įstatymų nustatyta tvarka jų nenustato Vyriausybė arba Savivaldybės taryba;

24.7. naudotis kitomis teisės aktų suteiktomis teisėmis.

25. Lopšelis-darželis privalo:

25.1. užtikrinti į vaiką orientuotą, sveiką, saugią, užkertančią kelią smurto, prievartos apraiškoms ir žalingiems įpročiams aplinką;

25.2. užtikrinti kokybišką ugdymo(si) programos vykdymą;

25.3. sudaryti mokymo ir kitas sutartis;

25.4. nustatyti lopšelio-darželio bendruomenės narių elgesio normas, atsižvelgiant į Pedagogų etikos kodekso reikalavimus;

25.5. užtikrinti atvirumą vietos bendruomenei;

25.6.vykdyti kitas pareigas, nustatytas Lietuvos Respublikos švietimo įstatyme ir kituose teisės aktuose.

**IV SKYRIUS**

**LOPŠELIO-DARŽELIO VEIKLOS ORGANIZAVIMAS IR VALDYMAS**

26. Lopšelio-darželio veikla organizuojama pagal:

26.1. lopšelio-darželio direktoriaus (toliau – direktorius) patvirtintą strateginį veiklos planą, kurį yra suderinusios lopšelio-darželio taryba ir Savivaldybės meras ar jo įgaliotas asmuo;

26.2. direktoriaus patvirtintą metinį veiklos planą, kuriam yra pritarusi lopšelio-darželio taryba;

26.3. suderintą su Savivaldybės vykdomąja institucija ar jos įgaliotu asmeniu lopšelio-darželio ugdymo planą, kuriam yra pritarusi lopšelio-darželio taryba, ir patvirtintą lopšelio-darželio direktoriaus;

26.4. kiti Mokyklos veiklą reglamentuojantys ir teisės aktų nustatyta tvarka parengti, suderinti ir patvirtinti teisės aktai.

27. Lopšeliui-darželiui vadovauja direktorius, kurio pareigybės aprašymo tvirtinimas ir konkursas dėl priėmimo organizuojami teisės aktų nustatyta tvarka. Direktorius skiriamas penkerių metų kadencijai ir atleidžiamas teisės aktų numatyta tvarka arba kai praranda nepriekaištingą reputaciją ar paaiškėja, kad dalyvaudamas viešame konkurse vadovo pareigoms eiti nuslėpė ar pateikė tikrovės neatitinkančius duomenis, dėl kurių negalėjo būti priimtas į vadovo pareigas. Lopšelio-darželio direktorius yra tiesiogiai pavaldus ir atskaitingas Savivaldybės merui, direktorius negali būti lopšelyje-darželyje veikiančių savivaldų narys.

28. Direktorius:

28.1. organizuoja švietimo įstaigos veiklą, kad būtų įgyvendinami įstaigos veiklos tikslai ir atliekamos nustatytos funkcijos;

28.2. vadovauja rengiant švietimo įstaigos strateginį ir metinį planus, užtikrina jų įgyvendinimą;

28.3. organizuoja švietimo pagalbos įsivertinimą ir stebėseną;

28.4. analizuoja išteklių būklę ir atsako už švietimo įstaigos veiklos rezultatus;

28.5. nustato lopšelio-darželio struktūrą, darbuotojų pareigybių sąrašą;

28.6. nustato įstaigos darbuotojų darbo apmokėjimo sistemą, jeigu įstaigoje nėra sudaryta kolektyvinė sutartis;

28.7. tvirtina mokytojų, kitų ugdymo procese dalyvaujančių asmenų ir aptarnaujančiojo personalo pareigybių aprašymus;

28.8. Lietuvos Respublikos darbo kodekso ir kitų teisės aktų nustatyta tvarka priima į darbą ir atleidžia iš jo lopšelio-darželio darbuotojus;

28.9. priima vaikus Savivaldybės tarybos nustatyta tvarka, sudaro ugdymo sutartis Lietuvos Respublikos teisės aktų nustatyta tvarka;

28.10. suderinęs su lopšelio-darželio taryba, tvirtina lopšelio-darželio darbo tvarkos taisykles;

28.11. sudaro ugdytiniams ir darbuotojams saugias ir sveikatai nekenksmingas darbo sąlygas visais su ugdymusi ir darbu susijusiais aspektais;

28.12. inicijuoja ir vadovauja lopšelio-darželio ugdymo programų rengimui, jų įgyvendinimui, rekomendacijų dėl smurto prevencijos įgyvendinimo lopšelyje-darželyje priemonių įgyvendinimui, jas tvirtina, vadovauja jų vykdymui;

28.13. leidžia įsakymus, tikrina, kaip jie vykdomi;

28.14. sudaro teisės aktų nustatytas komisijas, darbo grupes;

28.15. sudaro lopšelio-darželio vardu sutartis lopšelio-darželio funkcijoms atlikti;

28.16. organizuoja lopšelio-darželio dokumentų saugojimą ir valdymą teisės aktų nustatyta tvarka;

28.17. teisės aktų nustatyta tvarka valdo, naudoja lopšelio-darželio turtą, lėšas ir jais disponuoja; koordinuoja intelektinius, materialinius, finansinius, informacinius išteklius, užtikrina jų optimalų valdymą ir naudojimą. Užtikrina racionalų ir taupų lėšų ir turto naudojimą, įstaigos veiksmingos vidaus kontrolės sistemos sukūrimą, jos veikimą ir tobulinimą;

28.18. inicijuoja darbuotojų profesinį tobulėjimą, sudaro jiems sąlygas kelti kvalifikaciją, mokytojams sudaro galimybę atestuotis ir organizuoja jų atestaciją švietimo, mokslo ir sporto ministro nustatyta tvarka;

28.19. inicijuoja lopšelio-darželio savivaldos institucijų sudarymą ir skatina jų veiklą;

28.20. bendradarbiauja su ugdytinių tėvais, pagalbą vaikui, pedagogui mokytojui ir lopšeliui-darželiui teikiančiomis įstaigomis: teritorine policijos, socialinių paslaugų, sveikatos įstaigomis, vaiko teisių apsaugos tarnyba ir kitomis institucijomis, dirbančiomis vaiko teisių apsaugos srityje;

28.21. kreipiasi į Savivaldybės merą dėl minimalios ir vidutinės priežiūros priemonių vaikui skyrimo Vaiko minimalios ir vidutinės priežiūros įstatymo nustatyta tvarka;

28.22. bendradarbiaudamas su visuomenės sveikatos priežiūros specialistais, koordinuoja lopšelio-darželio bendruomenės veiklą stiprinant vaikų sveikatą;

28.23. atstovauja lopšeliui-darželiui kitose institucijose;

28.24. užtikrina, kad pagal Lietuvos respublikos viešojo sektoriaus atskaitomybės įstatymą teikiami ataskaitų rinkiniai ir statistinės ataskaitos būtų teisingi;

28.25. dalį savo funkcijų teisės aktų nustatyta tvarka gali pavesti atlikti direktoriaus pavaduotojui;

28.26. vykdo kitas teisės aktuose ir pareigybės aprašyme nustatytas funkcijas.

29. Direktorius atsako už tai, kad lopšelyje-darželyje būtų laikomasi įstatymų ir kitų teisės aktų, už demokratinį lopšelio-darželio valdymą, bendruomenės narių informavimą, tinkamą funkcijų atlikimą, nustatytų tikslų ir uždavinių įgyvendinimą.

30. Direktoriaus atostogų, komandiruočių, nedarbingumo laikotarpiu direktoriaus funkcijas atlieka direktoriaus pavaduotojas ugdymui arba kitas darbuotojas, turintis pagal pareigybės aprašymą pareigą ir įgaliojimus vykdyti įstaigos vadovo funkcijas.

31. Lopšelyje-darželyje organizuoti ir koordinuoti prevencinį darbą, švietimo pagalbos teikimą, saugios ir palankios vaiko ugdymui aplinkos kūrimą, švietimo programų pritaikymą vaikams, turintiems specialiųjų ugdymosi poreikių, atlikti vaiko specialiųjų ugdymosi poreikių pirminį įvertinimą, įgyvendinti kitas su vaiko gerove susijusias funkcijas, sudaroma lopšelio-darželio Vaiko gerovės komisija. Vaiko gerovės komisijos funkcijas, sudarymo ir jos darbo organizavimo tvarką nustato švietimo, mokslo ir sporto ministras.

**V SKYRIUS**

**LOPŠELIO-DARŽELIO SAVIVALDA**

32. Lopšelio-darželio savivalda grindžiama švietimo tikslais, lopšelyje-darželyje vykdomomis švietimo programomis ir susiklosčiusiomis tradicijomis. Lopšelio-darželio savivaldos institucijos kolegialiai svarsto lopšelio-darželio veiklos ir finansavimo klausimus ir pagal kompetenciją, apibrėžtą Nuostatuose, priima sprendimus, daro įtaką lopšelio-darželio vadovo priimamiems sprendimams.

33. Lopšelio-darželio taryba yra aukščiausia savivaldos institucija, kuri telkia lopšelio-darželio ugdytinių tėvus, mokytojus, kitus įstaigos darbuotojus, socialinius partnerius ir vietos bendruomenę demokratiniam lopšelio-darželio valdymui ir lopšelio-darželio teisėtiems interesams atstovauti, padeda spręsti aktualius lopšelio-darželio veiklos klausimus.

34. Lopšelio-darželio tarybos veikla grindžiama nešališkumo, bendruomeniškumo, įgalinimo ir įtraukimo į sprendimų priėmimą, atsakingumo lopšelio-darželio bendruomenei principais.

35. Lopšelio-darželio tarybą sudaro penki nariai, išrinkti atviru balsavimu savivaldos institucijų posėdžiuose balsų dauguma: du pedagogus deleguoja Mokytojų taryba, du lopšelyje-darželyje nedirbančius tėvus (globėjus, rūpintojus) – Tėvų taryba, vieną bendruomenės atstovą lopšelio-darželio prašymu deleguoja Bendruomeninės organizacijos taryba ar atstovauja kitas vietos bendruomenės atstovas susietas bendrais gyvenimo atitinkamoje vietos bendruomenėje poreikiais ir interesais. Bendruomenės interesams gali atstovauti seniūnaitis.

36. Lopšelio-darželio tarybos nariu gali būti renkamas asmuo, turintis žinių, gebėjimų, padedančių siekti lopšelio-darželio strateginių tikslų.

37. Lopšelio-darželio tarybos nariu negali būti lopšelio-darželio vadovas, jo pavaduotojas, valstybės politikai, politinio pasitikėjimo valstybės tarnautojai.

38. Lopšelio-darželio taryba sudaroma trejų metų laikotarpiui. Į tarybą deleguotam atstovui atsisakius eiti pareigas ar dėl objektyvių priežasčių negalint toliau eiti pareigų, likusiam įgaliojimo terminui į jo vietą naują atstovą deleguoja grupė, skyrusi tarybos narį, kurio įgaliojimai nutrūko. Tarybos nario kadencijų skaičius yra neribojamas.

39. Lopšelio-darželio tarybos posėdžiai kviečiami ne rečiau kaip du kartus per metus. Posėdis teisėtas, jei jame dalyvauja ne mažiau kaip du trečdaliai narių. Nutarimai priimami posėdyje dalyvaujančiųjų balsų dauguma. Posėdžiai protokoluojami. Pirmąjį naujos kadencijos posėdį šaukia lopšelio-darželio direktorius. Lopšelio-darželio direktorius tarybos posėdžiuose gali dalyvauti kviestinio nario teisėmis.

40. Lopšelio-darželio tarybai vadovauja pirmininkas, išrinktas atviru balsavimu pirmame naujos tarybos posėdyje. Jam nesant, posėdžiui vadovauja tarybos pirmininko pavaduotojas, kuris irgi renkamas pirmo posėdžio metu. Tarybos sekretorius renkamas atviru balsavimu pirmame tarybos posėdyje.

41. Lopšelio-darželio taryba:

41.1. teikia siūlymus dėl lopšelio-darželio strateginių tikslų, uždavinių ir jų įgyvendinimo priemonių;

41.2. derina lopšelio-darželio strateginį veiklos planą, metinį lopšelio-darželio veiklos planą, Nuostatus, lopšelio-darželio darbo tvarkos taisykles, kitus lopšelio-darželio veiklą reglamentuojančius dokumentus, teikiamus direktoriaus;

41.3. teikia siūlymus direktoriui dėl Nuostatų pakeitimo ar papildymo, lopšelio-darželio vidaus struktūros tobulinimo;

41.4. kolegialiai svarsto lopšelio-darželio lėšų naudojimo klausimus:

41.4.1. analizuoja ir vertina tėvų, direktoriaus, kitų grupės, lopšelio-darželio bendruomenės narių pateiktus pasiūlymus dėl lėšų paskirstymo ir efektyvaus panaudojimo ugdymo aplinkoms tobulinti;

41.4.2. priima sprendimus dėl ugdytinių tėvų įmokų už lopšelio-darželio ugdymo aplinkos išlaikymą, panaudojimo;

41.5. kiekvienais metais vertina lopšelio-darželio vadovo metų veiklos ataskaitą ir teikia savo sprendimą dėl ataskaitos Savivaldybės merui bei teikia siūlymų direktoriui dėl lopšelio-darželio veiklos tobulinimo;

41.6. teikia siūlymus Savivaldybės tarybai dėl lopšelio-darželio materialinio aprūpinimo, veiklos tobulinimo;

41.7. svarsto mokytojų, tėvų savivaldos institucijų ar lopšelio-darželio bendruomenės narių iniciatyvas ir teikia siūlymus direktoriui;

41.8. teikia siūlymus dėl lopšelio-darželio darbo tobulinimo, saugių ugdymo ir darbo sąlygų sudarymo, talkina formuojant lopšelio-darželio materialinius, finansinius ir intelektinius išteklius;

41.9. svarsto direktoriaus teikiamus klausimus.

42. Lopšelio-darželio tarybos nutarimai yra teisėti, jei jie neprieštarauja teisės aktams.

43. Lopšelio-darželio taryba už savo veiklą vieną kartą per metus atsiskaito lopšelio-darželio bendruomenei.

44. Mokytojų taryba – nuolat veikianti lopšelio-darželio savivaldos institucija mokytojų, švietimo pagalbos specialistų ir kitų ugdymosi procese dalyvaujančių asmenų profesiniams ir bendriesiems ugdymo klausimams spręsti. Ją sudaro visi lopšelyje-darželyje dirbantys mokytojai, švietimo pagalbą teikiantys specialistai, kiti tiesiogiai ugdymo procese dalyvaujantys asmenys.

45. Direktoriaus narystę Mokytojų taryboje reglamentuoja įstatymai ir kiti teisės aktai.

46. Mokytojų tarybai vadovauja pirmininkas, išrinktas atviru balsavimu pirmame naujos Mokytojų tarybos posėdyje. Pasibaigus Mokytojų tarybos kadencijai ir nutrūkus Mokytojų tarybos nario įgaliojimams pirma laiko, lopšelio-darželio vadovas organizuoja rinkimus Nuostatuose nustatyta tvarka.

47. Mokytojų tarybos pirmininkas prieš terminą netenka savo įgaliojimų, kai jis atsistatydina arba kai jis savo elgesiu pažeidžia švietimo, mokslo ir sporto ministro patvirtinto Pedagogų etikos kodekso reikalavimus. Nutrūkus Mokytojų tarybos pirmininko įgaliojimams pirma laiko, naujas pirmininkas renkamas bendra tvarka naujai kadencijai.

48. Mokytojų tarybos posėdžius šaukia Mokytojų tarybos pirmininkas. Jis apie posėdžio laiką ir svarstyti parengtus klausimus informuoja narius ne vėliau kaip prieš 5 darbo dienas iki posėdžio pradžios. Pagal poreikį į posėdžius gali būti kviečiami kitų lopšelio-darželio savivaldos institucijų atstovai, rėmėjai, socialiniai partneriai ar kiti tiesiogiai ugdymo procese dalyvaujantys asmenys.

49. Mokytojų tarybos posėdžiai organizuojami ne rečiau kaip kartą per pusmetį. Posėdis yra teisėtas, jei jame dalyvauja ne mažiau kaip du trečdaliai Mokytojų tarybos narių. Nutarimai priimami posėdyje dalyvavusių narių balsų dauguma. Jeigu balsai pasiskirsto po lygiai, lemia Mokytojų tarybos pirmininko balsas. Jeigu Mokytojų tarybos pirmininkas posėdyje nedalyvauja, o balsai pasiskirsto po lygiai, laikoma, kad nutarimas nepriimtas. Nutarimai yra teisėti, jei neprieštarauja teisės aktams.

50. Mokytojų tarybos pirmininkas vieną kartą per metus susirinkime, pristato veiklos rezultatus jį rinkusiems Mokytojų tarybos nariams.

51. Mokytojų taryba svarsto ir priima nutarimus teisės aktų nustatytais, direktoriaus, jo pavaduotojų teikiamais klausimais.

52. Tėvų taryba – mokyklos savivaldos institucija, susidedanti iš rinkimais išrinktų tėvų (globėjų, rūpintojų), atstovaujanti tėvų (globėjų, rūpintojų) interesams ir sprendžianti tėvams (globėjams, rūpintojams) aktualias problemas. Tėvų tarybą sudaro Grupių tėvų komitetų pirmininkai. Ji renkama vieneriems metams. Susirinkimai organizuojami ne rečiau kaip du kartus per mokslo metus. Tarybos nariai atviru balsavimu renka pirmininką ir sekretorių. Posėdžius šaukia Tėvų tarybos pirmininkas. Apie posėdžio laiką ir svarstyti parengtus klausimus Tėvų tarybos pirmininkas informuoja narius ne vėliau kaip 3 dienos iki posėdžio pradžios. Tėvų tarybos nario įgaliojimai nutrūksta, kai pasibaigia įgaliojimo laikas, kai jis nebegali eiti savo pareigų dėl sveikatos būklės, atsistatydina, pripažįstamas neveiksniu arba kai jo elgesys nesuderinamas su Tėvų tarybos nario pareigomis.

##### 53. Tėvų taryba:

* 1. teikia siūlymus ugdymo proceso organizavimo ir kitais ugdymo kokybės gerinimo klausimais;
  2. analizuoja lopšelio-darželio lėšų panaudojimo tikslingumą;
  3. nagrinėja tėvų ar kitų teisėtų mokinio atstovų prašymus, skundus ir teikia siūlymus, sprendžiant iškilusias problemas;
  4. dalyvauja tėvų ar kitų teisėtų mokinio atstovų diskusijose, lopšelio-darželio renginiuose;
  5. svarsto lopšelio-darželio direktoriaus ar direktoriaus pavaduotojų teikiamus klausimus.

54. Grupių tėvų (globėjų, rūpintojų) savivaldos institucija – grupių tėvų komitetai. Grupės tėvų komitetą sudaro 3 nariai, išrinkti mokslo metų pradžioje grupės tėvų ar kitų teisėtų mokinio atstovų susirinkimo dauguma atviru balsavimu. Grupės tėvų komiteto nariai renka pirmininką, kuris šaukia posėdžius ir apie jų laiką, svarstyti parengtus klausimus informuoja narius ne vėliau kaip 3 dienos iki posėdžio pradžios. Grupės tėvų komitetas mokslo metų pabaigoje atsiskaito juos rinkusiam grupės tėvų ar kitų teisėtų mokinio atstovų susirinkimui.

### 55. Grupės tėvų komitetas:

* 1. aptaria su grupės vadovu mokinių lankomumo, elgesio ir pažangumo, saugumo, maitinimo, informacijos gavimo apie juos klausimus;
  2. padeda organizuoti grupės renginius, išvykas, kurti edukacinę aplinką, vykdyti profesinį orientavimą;
  3. inicijuoja paramos lopšeliui-darželiui teikimą;
  4. teikia siūlymus Tėvų tarybai ir direktoriui.

**VI SKYRIUS**

**LOPŠELIO-DARŽELIO DARBUOTOJŲ PRIĖMIMAS Į DARBĄ, JŲ DARBO APMOKĖJIMO TVARKA IR ATESTACIJA**

56. Darbuotojai į darbą lopšelyje-darželyje priimami ir atleidžiami iš jo Lietuvos Respublikos darbo kodekso ir kitų teisės aktų nustatyta tvarka.

57. Lopšelio-darželio darbuotojams už darbą mokama įstatymų ir kitų teisės aktų nustatyta tvarka.

58. Lopšelio-darželio mokytojų ir švietimo pagalbos specialistų (išskyrus psichologus) atestaciją, vadovaudamasi Lietuvos Respublikos švietimo, mokslo ir sporto ministro patvirtintais mokytojų atestacijos nuostatais, vykdo lopšelio-darželio mokytojų ir pagalbos mokiniui (išskyrus psichologus) specialistų atestacijos komisija.

59. Direktoriaus, jo pavaduotojų ugdymui veiklos vertinimas vykdomas Lietuvos Respublikos švietimo, mokslo ir sporto ministro nustatyta tvarka.

**VII SKYRIUS**

**LOPŠELIO-DARŽELIO TURTAS, LĖŠOS, JŲ NAUDOJIMO TVARKA, FINANSINĖS VEIKLOS KONTROLĖ IR LOPŠELIO-DARŽELIO VEIKLOS PRIEŽIŪRA**

60. Lopšelis-darželis patikėjimo teise perduotą Savivaldybės turtą valdo, naudoja ir disponuoja juo teisės aktų ir Savivaldybės tarybos sprendimų nustatyta tvarka.

61. Lopšelio-darželio lėšos:

61.1. valstybės ir Savivaldybės biudžetų;

61.2. pajamos už teikiamas paslaugas;

61.3. fondų, organizacijų, kitų juridinių ir fizinių asmenų dovanotos ar kitaip teisėtais būdais perduotos lėšos, tikslinės paskirties lėšos pagal pavedimus;

61.4. gyventojų pajamų mokesčio parama;

61.5. kitos teisėtu būdu įgytos lėšos.

62. Lėšos naudojamos Lietuvos Respublikos, Savivaldybės tarybos teisės aktų nustatyta tvarka.

63. Lopšelis-darželis buhalterinę apskaitą organizuoja ir finansinę atskaitomybę tvarko Lietuvos Respublikos teisės aktų nustatyta tvarka.

64. Lopšelio-darželio finansinė veikla kontroliuojama teisės aktų nustatyta tvarka.

65. Lopšelio-darželio veiklos priežiūrą atlieka Savivaldybės administracija, prireikus pasitelkiami išoriniai vertintojai.

**VIII SKYRIUS**

**BAIGIAMOSIOS NUOSTATOS**

66. Lopšelis-darželis turi interneto svetainę, atitinkančią teisės aktų nustatytus reikalavimus.

67. Lopšelio-darželio interneto svetainėje (<https://www.darzelisraudonkepuraite.lt>) skelbiama informacija apie lopšelio-darželio vykdomas programas, jų pasirinkimo galimybes, priėmimo sąlygas, mokamas paslaugas, mokytojų kvalifikaciją, svarbiausius įsivertinimo ir išorinio vertinimo rezultatus, lopšelio-darželio bendruomenės tradicijas, pasiekimus ir kitą vykdomą veiklą, taip pat vieši pranešimai ir informacija, kurią, vadovaujantis teisės aktais, reikia paskelbti viešai.

68. Nuostatus, jų pakeitimus, papildymą derina lopšelio-darželio taryba, tvirtina Savivaldybės taryba.

69. Nuostatai keičiami ir papildomi savininko teises ir pareigas įgyvendinančios institucijos, lopšelio-darželio vadovo ar lopšelio-darželio tarybos iniciatyva.

70. Lopšelis-darželis reorganizuojamas, likviduojamas ar pertvarkomas Lietuvos Respublikos teisės aktų nustatyta tvarka.

71. Pasikeitus teisės aktams, reglamentuojantiems šiuose Nuostatuose išdėstytus klausimus, prieštaravimai sprendžiami taikant teisės aktų nuostatas.

––––––––––––––––––

**ŠVIETIMO IR SPORTO SKYRIUS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

|  |
| --- |
| **„DĖL PLUNGĖS LOPŠELIO-DARŽELIO „RAUDONKEPURAITĖ“ NUOSTATŲ PATVIRTINIMO“** |
| 2024 m. lapkričio 7 d.  Plungė |

**1. Parengto teisės akto projekto tikslai, uždaviniai, problemos esmė.** Patvirtinti pasikeitusius dėl teisinio reglamentavimo naujos redakcijos Plungės lopšelio-darželio „Raudonkepuraitė“ nuostatus.

**2. Siūlomos teisinio reguliavimo nuostatos, šiuo metu esantis teisinis reglamentavimas, kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą tarybos sprendimo projektą.** Sprendimo projektas parengtas vadovaujantis Lietuvos Respublikos biudžetinių įstaigų įstatymo 5 straipsnio 2 dalimi, 3 dalies 1 punktu, reglamentuojančiais, kad iš savivaldybės biudžeto išlaikomos biudžetinės įstaigos savininko teises ir pareigas įgyvendina savivaldybės taryba, kuri tvirtina biudžetinės įstaigos nuostatus ir jų pakeitimus, o patvirtinti biudžetinės įstaigos nuostatai įsigalioja nuo jų įregistravimo Juridinių asmenų registre dienos. Taip pat vadovaujamasi Lietuvos Respublikos švietimo įstatymo 43 straipsnio 4 dalimi, kurioje nustatyta, kad savivaldybės mokyklos nuostatai rengiami vadovaujantis švietimo ir mokslo ministro patvirtintais nuostatų, įstatų ar statutų įforminimo reikalavimais.

Pripažinti netekusiu galios Plungės rajono savivaldybės tarybos 2022 m. liepos 28 d. sprendimą Nr. T1-172 „Dėl Plungės lopšelio-darželio „Raudonkepuraitė“ nuostatų patvirtinimo“.

**3. Kodėl būtina priimti sprendimą, kokių pozityvių rezultatų laukiama.** Ankstesnės redakcijos nuostatai buvo patvirtinti Savivaldybės tarybos 2022 m. liepos 28 d. sprendimu Nr. T1-172. Per tą laikotarpį keitėsi Biudžetinių įstaigų įstatymas, nuostatams keliami reikalavimai, Švietimo įstatymo 59 straipsnis, reglamentuojantis švietimo įstaigos vadovo skyrimą, funkcijas, vertinimą ir atleidimą, 60 straipsnis dėl tėvų tarybų veiklos įstaigoje.

Bus reglamentuota Plungės lopšelio-darželio „Raudonkepuraitė“ veikla.

**4. Lėšų poreikis ir finansavimo šaltiniai.**

Sprendimo projekto įgyvendinimui lėšos reikalingos sumokėti mokesčiui už naujos redakcijos Nuostatų įregistravimą Juridinių asmenų registrų centre. Lėšų šaltinis – Savivaldybės biudžeto lėšos (iš skirtų asignavimų Plungės lopšeliui-darželiui „Raudonkepuraitė“).

**5. Pateikti skaičiavimus, išlaidų sąmatas, nurodyti finansavimo šaltinius.**

Nėra.

**6. Pateikti sprendimo projekto lyginamąjį variantą, jeigu teikiamas sprendimo pakeitimo projektas.**

Nėra.

**7. Sprendimo projekto antikorupcinis vertinimas.**

Teisės aktas nors ir norminio pobūdžio, tačiau jis nepatenka į vertintinų teisės aktų sąrašą, numatytą Lietuvos Respublikos korupcijos prevencijos įstatymo 8 straipsnio 1 dalyje, dėl šios priežasties vertinimas nėra atliekamas.

**8. Nurodyti, kieno iniciatyva sprendimo projektas yra parengtas.**

Švietimo ir sporto skyriaus bei lopšelio-darželio „Raudonkepuraitė“ iniciatyva.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.**

Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.** Plungės lopšeliui-darželiui „Raudonkepuraitė“.

**11. Kita svarbi informacija** (gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita.).

Nėra.

**12.** **Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* |  | *Nenumatomas* |
| *Finansams* |  | *Nenumatomas* |
| *Socialinei aplinkai* | *Bus reglamentuota ugdymo įstaigos veikla* | *Nenumatomas* |
| *Viešajam administravimui* |  | *Nenumatomas* |
| *Teisinei sistemai* |  | *Nenumatomas* |
| *Kriminogeninei situacijai* | *Korupcijai įtakos neturės* | *Nenumatomas* |
| *Aplinkai* |  | *Nenumatomas* |
| *Administracinei naštai* |  | *Nenumatomas* |
| *Regiono plėtrai* |  | *Nenumatomas* |
| *Kitoms sritims, asmenims ar jų grupėms* |  | *Nenumatomas* |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja

Švietimo ir sporto skyriausvedėjo pavaduotoja Dangirutė Vaškienė