|  |
| --- |
| **Projektas** |
| **PLUNGĖS RAJONO SAVIVALDYBĖS**  **TARYBA** |
| **SPRENDIMAS** |

**DĖL PLUNGĖS RAJONO SAVIVALDYBĖS TARYBOS 2020 M. gruodžio 22 D. SPRENDIMO NR. T1-287 „DĖL PLUNGĖS RAJONO SAVIVALDYBĖS VIEŠOSIOS BIBLIOTEKOS IR JOS STRUKTŪRINIŲ TERITORINIŲ PADALINIŲ 2021–2022 METŲ BEI PLUNGĖS RAJONO SAVIVALDYBĖS KULTŪROS CENTRŲ IR JŲ SKYRIŲ 2020–2021 METŲ PERTVARKŲ PRIEMONIŲ PLANŲ PATVIRTINIMO“ PAKEITIMO**

|  |
| --- |
| 2024 m. lapkričio 28 d. Nr. T1- |
| Plungė |

Vadovaudamasi Plungės rajono savivaldybės viešosios bibliotekos ir jos struktūrinių teritorinių padalinių 2021–2022 metų bei Plungės rajono savivaldybės kultūros centrų ir jų skyrių 2020–2021 metų pertvarkų priemonių planų, patvirtintų Plungės rajono savivaldybės tarybos 2020 m. gruodžio 22 d. sprendimu Nr. T1-287 „Dėl Plungės rajono savivaldybės viešosios bibliotekos ir jos struktūrinių teritorinių padalinių 2021–2022 metų bei Plungės rajono savivaldybės kultūros centrų ir jų skyrių 2020–2021 metų pertvarkų priemonių planų patvirtinimo“, 2 punktu, Plungės rajono savivaldybės taryba n u s p r e n d ž i a:

Pakeisti Plungės rajono savivaldybės tarybos 2020 m. gruodžio 22 d. sprendimo Nr. T1-287 „Dėl Plungės rajono savivaldybės viešosios bibliotekos ir jos struktūrinių teritorinių padalinių 2021-2022 metų bei Plungės rajono savivaldybės kultūros centrų ir jų skyrių 2020-2021 metų pertvarkų priemonių planų patvirtinimo“ 1 punktu patvirtinto priedo „Plungės rajono savivaldybės viešosios bibliotekos ir jos struktūrinių teritorinių padalinių 2021–2022 metų pertvarkos priemonių planas“ 11 eilutę (Eil. Nr. 11) ir ją išdėstyti taip:

|  |  |  |  |  |
| --- | --- | --- | --- | --- |
| Eil. Nr. | Įstaigos, jos padalinio pavadinimas | Esama situacija | Planuojama reorganizavimo, likvidavimo, pertvarkymo ir vidaus struktūros pertvarkymų pabaigos data | Padalinio / skyriaus pavadinimas po reorganizacijos, vidaus struktūros pertvarkymo |
| 1. | 2. | 3. | 4. | 5. |
| 11. | Plungės rajono savivaldybės viešosios bibliotekos struktūrinis teritorinis padalinys – Kulių miestelio biblioteka | Plungės rajono savivaldybės viešosios bibliotekos struktūrinis teritorinis padalinys –  Kulių miestelio biblioteka  veikia  Vaižganto g. 6, Plungės r. sav. | Vidaus struktūros pertvarka 2024 m. gruodžio 31 d. | Nuo 2025 m. sausio 1 d. Plungės rajono savivaldybės viešosios bibliotekos struktūrinis teritorinis padalinys – Kulių miestelio biblioteka – veiks adresu: Aušros g. 24, Kulių mstl., Plungės r sav., Plungės r. Žemaitijos Kadetų Kulių gimnazijos skyriuje |

Savivaldybės meras

SUDERINTA:

Savivaldybės tarybos narys Algirdas Pečiulis

Administracijos direktorius Dalius Pečiulis

Administracijos direktoriaus pavaduotoja Jovita Šumskienė

Savivaldybės tarybos posėdžių sekretorė Irmantė Kurmienė

Kultūros, turizmo ir viešųjų ryšių skyriaus vedėja Vida Saukalienė

Teisės, personalo ir civilinės metrikacijos skyriaus patarėja Donata Norvaišienė

Bendrųjų reikalų skyriaus kalbos tvarkytoja Simona Grigalauskaitė

Sprendimo projektą rengė Kultūros, turizmo ir viešųjų ryšių skyriaus vyr. specialistė Ingrida Uznevičiūtė

**KULTŪROS, TURIZMO IR VIEŠŲJŲ RYŠIŲ SKYRIUS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

**„DĖL PLUNGĖS RAJONO SAVIVALDYBĖS TARYBOS 2020 M. gruodžio 22 D. SPRENDIMO NR. T1-287 „DĖL PLUNGĖS RAJONO SAVIVALDYBĖS VIEŠOSIOS BIBLIOTEKOS IR JOS STRUKTŪRINIŲ TERITORINIŲ PADALINIŲ 2021–2022 METŲ BEI PLUNGĖS RAJONO SAVIVALDYBĖS KULTŪROS CENTRŲ IR JŲ SKYRIŲ 2020–2021 METŲ PERTVARKŲ PRIEMONIŲ PLANŲ PATVIRTINIMO“ PAKEITIMO“**

2024 m. lapkričio 8 d.

Plungė

**1. Parengto teisės akto projekto tikslai, uždaviniai.**

Plungės rajono savivaldybės viešosios bibliotekos ir jos struktūrinių teritorinių padalinių 2021–2022 metų bei Plungės rajono savivaldybės kultūros centrų ir jų skyrių 2020–2021 metų pertvarkų priemonių planų, patvirtintų Plungės rajono savivaldybės tarybos 2020 m. gruodžio 22 d. sprendimu Nr. T1-287 „Dėl Plungės rajono savivaldybės viešosios bibliotekos ir jos struktūrinių teritorinių padalinių 2021–2022 metų bei Plungės rajono savivaldybės kultūros centrų ir jų skyrių 2020–2021 metų pertvarkų priemonių planų patvirtinimo“ 2 punkte numatoma, esant būtinybei, koreguoti pertvarkos planus. Vykdant Plungės r. Žemaitijos Kadetų gimnazijos Kulių gimnazijos skyriaus renovaciją, atsižvelgiant į demografinę, socialinę ir ekonominę situaciją, buvo numatytos patalpos Kulių miestelio bibliotekai. Todėl būtina vidaus struktūros pertvarka – Kulių miestelio biblioteką perkelti į Plungės r. Žemaitijos Kadetų Kulių gimnazijos skyriuje skirtas patalpas, adresu Aušros g. 24, Kulių mstl., Plungės r sav.

2. Siūlomos teisinio reguliavimo nuostatos, šiuo metu esantis teisinis reglamentavimas, kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą tarybos sprendimo projektą.

Šiuo metu galioja Plungės rajono savivaldybės tarybos 2020 m. gruodžio 22 d. sprendimas Nr. T1-287 „Dėl Plungės rajono savivaldybės viešosios bibliotekos ir jos struktūrinių teritorinių padalinių 2021–2022 metų bei Plungės rajono savivaldybės kultūros centrų ir jų skyrių 2020–2021 metų pertvarkų priemonių planų patvirtinimo“ su visais pakeitimais.

**3. Kodėl būtina priimti sprendimą, kokių pozityvių rezultatų laukiama.**

Esant pasikeitimų Plungės rajono savivaldybės viešosios bibliotekos ir jos struktūrinių teritorinių padalinių 2022 metų pertvarkų priemonių plane, būtina patvirtinti pakeitimus. Siekiant bibliotekų tinklo optimizavimo, išnaudojamos galimybės pagerinti bibliotekų sąlygas, didinti bibliotekų prieinamumą visiems lankytojams, kurti bendruomeninį ryšį.

**4. Lėšų poreikis ir finansavimo šaltiniai.**

Papildomų lėšų 2025 metų biudžete nereikės.

**5. Pateikti kitus sprendimui priimti reikalingus pagrindimus, skaičiavimus ar paaiškinimus.**

Nėra.

**6. Pateikti sprendimo projekto lyginamąjį variantą, jeigu teikiamas sprendimo pakeitimo projektas.**

Sprendimo projekto lyginamasis variantas pridedamas.

**7. Sprendimo projekto antikorupcinis vertinimas.**

Antikorupcinis teisės akto projekto vertinimas atliekamas vadovaujantis Lietuvos Respublikos korupcijos prevencijos įstatymo 8 straipsnio 1 dalies 1 punktu.

**8. Nurodyti, kieno iniciatyva sprendimo projektas yra parengtas.**

Savivaldybės administracijos iniciatyva.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina**.

Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.**

Priimtas sprendimas bus išsiųstas Plungės rajono savivaldybės viešajai bibliotekai, Kulių miestelio bibliotekai, Plungės r. Žemaitijos Kadetų gimnazijai, Plungės r. Žemaitijos kadetų Kulių gimnazijos skyriui.

**11. Kita svarbi informacija.**

Nėra.

**12.** **Numatomo teisinio reguliavimo poveikio vertinimas \***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* | *nenumatomas* | *nenumatomas* |
| *Finansams* | *nenumatomas* | *nenumatomas* |
| *Socialinei aplinkai* | *nenumatomas* | *nenumatomas* |
| *Viešajam administravimui* | *nenumatomas* | *nenumatomas* |
| *Teisinei sistemai* | *nenumatomas* | *nenumatomas* |
| *Kriminogeninei situacijai* | *nenumatomas* | *nenumatomas* |
| *Aplinkai* | *nenumatomas* | *nenumatomas* |
| *Administracinei naštai* | *nenumatomas* | *nenumatomas* |
| *Regiono plėtrai* | *nenumatomas* | *nenumatomas* |
| *Kitoms sritims, asmenims ar jų grupėms* | *nenumatomas* | *nenumatomas* |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja

Kultūros, turizmo ir viešųjų ryšių vyr. specialistė Ingrida Uznevičiūtė